Veiligheidsmaatreëls op die skoolterrein | Gelofte Skool
Veiligheidsmaatreëls op die skoolterrein
COVID-19: VEILIGHEIDSMAATREËLS OP DIE SKOOLTERREIN VIR OUERS EN LEERDERS
Vir die eerste twee weke sal leerders per graad of per klas elke tweede dag skool bywoon. Hierdie infaseringsproses is vanaf 15 Februarie tot 26 Februarie. Die rede hiervoor is dat ons die leerders stelselmatig wil infaseer om sodoende weer gewoond te maak aan alle COVID-reëls en -regulasies. Die leerders en ouers se gesondheid is van uiterste belang.
Daarna, vanaf 1 Maart sal alle leerders die skool daagliks bywoon. Alhoewel die Departement ons toestemming gegee het om gebruik te maak van afskortings, sal ons eers vanaf 1 Maart alle leerders by die skool akkommodeer. Dit is bestel en word later gedurende Februarie ontvang.
Met dit in gedagte, is dit noodsaaklik dat sekere volhoubare maatreëls in plek gestel word om te verseker dat ons gemeenskap en leerders veilig bly en ons die skooljaar sonder enige verdere onderbrekings kan begin.
Hierdie dokument moet as amptelike riglyne vir GELOFTE SKOOL se reëlings om COVID-19 in 2021 te bekamp, beskou word en alle ander bykomende dokumente wat verwarring kan veroorsaak moet terug verwys na hierdie dokument.
Die skool sal daagliks ontsmet word, met die klem op hoërisiko-oppervlakke soos skoolbanke, stoele, traprelings, deurhandvatsels en badkamers.
Afskortings sal help om die afstand sover moontlik in klasse tussen leerders te handhaaf. (Vanaf Maart)
Leerders moet sover moontlik elke dag by die skool wees. (Vanaf Maart)
Indien enige twee van die vrae "ja" beantwoord word of enige ander COVID-verwante simptome voorkom, sal die leerder nie toegelaat mag word nie.
Alhoewel ons versoek dat leerders wat enigsins simptome toon by die huis moet bly, is dit noodsaaklik dat die gesonde leerders wel skool toe kom. Leerders moet asseblief nie onnodig wegbly nie.
ONS VERSOEK DAT OUERS VIR DIE VOLGENDE REDES LEERDERS BY DIE HUIS HOU:
U kind is siek of wys COVID-19 verwante simptome.
'n Ouer/Ouers is siek en wys COVID-19 verwante simptome.
'n Leerder was, óf in kontak met 'n persoon wat COVID-19 het, óf 'n leerder se ouers is in die proses om getoets te word vir COVID-19.
Ons glo dat u die erns van die saak sal sien.
Die skool se hoofhek word om 06:30 oopgesluit. Geen leerder mag net afgelaai word nie, aangesien leerders met 'n hoë temperatuur en/of simptome huis toe moet gaan.
Leerders moet in voertuie wag tot personeel opdaag om die skanderingsproses te begin.
Temperatuur skandering by die voertuie sal plaasvind tussen 06:45 en 07:30. Die skool sal amptelik om 07:30 begin. Indien leerders na 07:30 opdaag, moet leerders saam met hulle ouers aanmeld by die ontvangskantoor om in te teken, hande te ontsmet en om geskandeer te word.
Uitkom tye is soos volg:
Vir die eerste twee weke: 15 Februarie tot 26 Februarie
12:30 Gr. 1 (Elke dag)
12:40 Gr. 2 (Elke dag)
13:30 Gr. 3 (Elke dag)
14:00 Gr. 4-7 (Maandag – Vrydag)
14:15 Gr. 8-12 (Maandag – Vrydag)
13:45 Gr. 4-7 (Maandag en Woensdag)
14:15 Gr. 4-7 (Dinsdag en Donderdag)
14:15 Gr. 8-12 (Maandag en Woensdag)
13:45 Gr. 8-12 (Dinsdag en Donderdag)
14:00 Gr. 4-7 (Vrydae)
14:10 Gr. 8-12 (Vrydae)
Ons gaan by hierdie uitkomtye hou, of daar sportoefening is of nie.
Skoolhek sluit 06:30 oop vir ouers en leerders om solank binne in die skool te wag. Alle leerders moet in die voertuie bly tot personeel opdaag om te skandeer.
Temperatuur skandering sal plaasvind tussen 06:45 en 07:30
Skoolhek sluit 07:30. Leerders moet voor 07:30 by die skool aanmeld.
Aangewese personeel sal leerders by die motorvoertuig ontvang met 'n vraelys en 'n termometer.
Selfone moet afgeskakel word voordat leerders uit die voertuig klim.
Leerders mag nie uitklim voor hul temperatuur gemeet is nie. Indien die leerder se temperatuur 38°C of hoër is of COVID-verwante simptome het, mag die leerder nie uitklim nie en moet die ouer die kind huis toe neem. Dit is verpligtend.
Hy/sy beweeg deur die matriekhek waartydens leerders se hande ontsmet sal word en name afgemerk sal word op 'n klaslys. Daarna sal hulle na die onderskeie vierkante, klasse of pawiljoen, met sosiale afstand in ag geneem, beweeg. Wanneer grondslagfase leerders by die skool arriveer, sal hulle direk na hulle klaskamers beweeg waar hulle eers ordelik buite die klas moet wag. Personeel sal 07:00 by die klas wees om hulle te ontvang.
Om 07:30 sal die klok lui vir die begin van die skooldag.
Indien leerders na 07:30 opdaag, moet leerders saam met hulle ouers aanmeld by die ontvangskantoor om in te teken, hande te ontsmet en om geskandeer te word.
Wanneer die skool vir leerders uitkom, moet ouers reëlings tref om die leerders dadelik te kom haal.
Leerders wat tydelik by die afdakke wag, mag nie daar speel nie.
Daar sal tot 14:45 toesig onder die afdak wees.
Die skool aanvaar nie verantwoordelikheid vir leerders wat na 14:45 onder die afdakke wag nie.
Daar sal geen wagklasse wees nie.
Die skoolgebou word om 15:00 gesluit en niemand mag dan in die geboue wees nie aangesien dit ontsmet word. Geen badkamers sal oop wees nie.
Buitemuurse aktiwiteite na skool.
Ouers sal in kennis gestel word wanneer buitemuurse aktiwiteite begin.
Leerders wat op die dag betrokke is by enige buitemuurse aktiwiteite, mag na skool gaan aantrek. Sport- en kultuuraktiwiteite sal sover moontlik direk na skool begin.
Volgens Departementele riglyne moet leerders opdaag by die oefening met 'n masker, maar mag oefen sonder maskers.
Hulle hande en die apparaat wat gebruik gaan word sal aan die begin en aan die einde van elke oefening ontsmet word.
Spelers sal gevra word om sosiale afstand te hou.
Ouers mag ongelukkig nie oefeninge bywoon nie.
Spelers kan na afloop van die oefeninge by die afdakke afgehaal word.
Oefentye sal soos volg wees: (Wanneer dit afgekondig word)
1 en 2: 12:45 tot 13:45 – Maandae en Woensdae.
3: 13:35 tot 14:45 – Maandae en Woensdae.
4-7: 13:45 tot 15:00 – Maandae en Woensdae.
8-12: 13:45 tot 15:15 – Dinsdae en Donderdae.
Hantering van besoekers by die skool (Ouers ingesluit).
Ouers wat leerders na skool kom haal, moet in hulle voertuig bly en ten alle tye 'n masker dra.
Besoekers moet die klokkie lui en buite die voordeur wag totdat 'n sekretaresse die deur oop maak. Persone se temperatuur sal gemeet en die register moet geteken word.
Besoekers moet hulle hande met 'n ontsmettingsmiddel by die voordeur ontsmet.
Wanneer enige leerder of onderwyser 'n klaskamer binnekom, sal hul hande by die deur ontsmet word.
Leerders wat in klasse bly, sal tussen periodes toegelaat word om op te staan en bene te rek sonder om kontak met ander leerders te maak.
Wanneer enige leerder of onderwyser 'n klas verlaat en weer binnekom, moet hul hande weer by die deur ontsmet word.
Waar leerders tydens klas nader as 1m van mekaar af sit, sal 'n afskorting gebruik word om die verspreiding van COVID-19 te voorkom.
Daar sal seep in die badkamers beskikbaar wees, maar elke leerder moet, waar moontlik, sy/haar eie handontsmettingsmiddel voorsien.
Akademiese middae gedurende die week sal weer soos in die verlede plaasvind. Graad 4-7 is Dinsdae en graad 8-12 is Maandae.
Sien asseblief die skool se kalender en die akademiese inligtingsboekies vir graad 4-12 vir meer volledige inligting. (Dit is op D6 beskikbaar.)
Daar sal nie in die oggend of pouse kos in die sop-/papkombuis bedien word nie. Daar sal wel ekstra broodjies vir leerders beskikbaar wees.
Basiese netheidsreëls vir hare, naels, skeer en kleredrag moet gevolg word.
Geen selfone mag op die skoolterrein gebruik word sonder toestemming nie.
Spesifieke areas sal aan spesifieke graadgroepe geallokeer word om te verseker dat daar genoeg spasie vir elke graadgroep is om die aanvaarbare sosiale afstand te handhaaf. Geen bal-, kontakspeletjies of sport sal toegelaat word nie.
Daar sal ten alle tye 'n personeellid op die terrein aan diens wees.
Kinders vanaf 7 tot 15 jaar is skoolpligtig en daar rus 'n wetlike plig op ouers (artikel 3 van die Skolewet) om hul kinders te laat skool bywoon. Skole sal alles moontlik doen om 'n veilige omgewing vir leerders te verseker. Skole is nie verplig om leerders te ondersteun wat tuis bly as die skole open nie.
Ouers moet asseblief reëlings tref indien u agter raak of as u later agterstallige gelde kan betaal. Hierdie reëlings kan skriftelik aan Deon Scheepers gerig word by gideons@vodamail.co.za.
Gr.7: Juf. Daneel ellendaneel@yahoo.com
Gr.8: Juf. Murray mmurray0409@gmail.com
Gr.9: Mnr. Gordon schalkgordon@gmail.com
Gr.10: Juf. Topper rtopper@gelofte.co.za
Gr.11: Juf. Harris ckoen3110@gmail.com
Gr.12: Juf. Hefer charmain.hefer@gmail.com
Gr.1-3: Juf. Havemann gsjp@gelofte.co.za
Gr.4-7: Juf. Fullard molliefullard@gmail.com
Gr.8-12: Juf. Gravett gsadjunk2@gelofte.co.za
Volgens wetgewing moet personeel en leerders wat positief vir COVID-19 getoets is, by die skool en die Departement van Gesondheid aangemeld word. Mense wat siek word se kontak met ander individue moet nagevolg kan word om die virus sover moontlik te bekamp. U samewerking om ons gemeenskap te beskerm is absoluut noodsaaklik.
Probleme, vrese of siekte hoef nie alleen hanteer te word nie – vra vrae en meld dit aan. Vertel vir iemand as jy siek voel.
Bly tuis as jy siek is. (Enige COVID-verwante simptome soos: Naarheid, diarree, verkoue, griep, hoes, seerkeel, asemhalingsprobleme). Dit is volgens departementele beleid en moet gevolg word.
Die belangrikste manier om ons gemeenskap teen die virus te beveilig is om te verseker dat goeie higiëniese gewoontes gevestig word. Dit sal net gebeur as ons skoolgemeenskap permanent die goeie gewoontes sien. Plakkate sal in die gange van die skool aangebring word om ons leerders deurentyd daaraan te herinner. Plakkate sal onderwerpe hanteer soos:
Die dra van maskers in die openbaar en binne die skoolgebou is verpligtend. Ouers en leerders moet maskers ten alle tye dra. Selfs wanneer ouers by die parkeerarea wag, moet 'n masker gedra word.
Die skoolsuster sal gekontak word vir raad en leiding.
Aksie wat geneem moet word vir moontlike COVID-19 blootstellings.
Daar is geen rede om die instelling te sluit of ander leerders of personeel huis toe te stuur nie.
Die skool moet onmiddellik in kennis gestel word wanneer 'n leerder of lid van die gesin positief getoets is.
Self-isolasie moet dadelik toegepas word. (Volg stappe by punt 27 hieronder.)
Die skool sal gekontak word deur die betrokke openbare gesondheidsbeamptes om die saak te bespreek, om mense wat in kontak met die besmette persoon was te identifiseer en te adviseer oor enige verdere optrede of voorsorgmaatreëls wat geneem moet word.
Indien 'n skool nie met betrekking tot 'n moontlike geval van COVID-19 in die skool gekontak is nie, moet die administrateurs die betrokke provinsiale amptenaar kontak. Die besonderhede is gelys in die DBO omsendbrief, of die NICD Tolvrye noodlyn vir COVID-19 op 0800 029 999.
In die meeste gevalle sal die sluiting van die skool nie nodig wees nie. Die besluit om te sluit sal skool- en konteks-spesifiek wees, en moet die volgende prosedure gevolg word.
Volgens die DBO se omsendbrief 1 van 2021 moet skole formeel rekord hou van alle positiewe getoetsde gevalle.
Aksie wat geneem moet word wanneer 'n leerder aan 'n bevestigde geval van COVID-19 blootgestel was.
Alle noue kontakte van 'n bevestigde COVID-19-geval word verplig om te
selfkwarantyn in hul huise vir 10 dae, terwyl hulle vir simptome gemonitor word. Hulle mag nie skool bywoon nie.
Leerders wat nie kontakte van 'n bevestigde geval is nie, moet skool bywoon. Familie en vriende wat nie naby kontak met die bevestigde geval het nie, hoef nie enige voorsorgmaatreëls te tref of enige veranderinge aan hul eie aktiwiteite, soos verslagdoening aan die skool of werk te maak nie, tensy hulle begin simptome te toon.
Leerders wat met 'n gesonde kontak van 'n bevestigde geval interaksie gehad het, behoort nie van die skool uitgesluit te word nie. Indien 'n persoon in kontak kom met die gesonde kontak van 'n bevestigde geval, is dit onwaarskynlik dat dit sal lei tot oordrag.
Alle kontakte van bevestigde gevalle wat simptomaties word, sal onmiddellik getoets word deur gesondheidsowerhede vir COVID-19, en as hulle positief toets vir COVID-19, sal aktiewe kontak opsporing en self-kwarantyn van alle kontakte geïmplementeer word.
NB. Die besluit om die skool te sluit, weens moontlike blootstelling aan, of infeksie met COVID-19, moet geregverdig word deur die beskikbare wetenskaplike bewyse en moet deur die verantwoordbare gesondheidsowerhede hanteer word.